**โครงการอนุรักษ์พันธุกรรมพืชอันเนื่องมาจากพระราชดำริ**

**สมเด็จพระเทพรัตนราชสุดาฯ สยามบรมราชกุมารี(อพ.สธ.)**

**1. หน่วยงานรับผิดชอบ**

**1.1 หน่วยงานหลัก** โครงการอนุรักษ์พันธุกรรมพืชอันเนื่องมาจากพระราชดำริ

**1.2 หน่วยงานบูรณาการ**สำนักงานการปฏิรูปที่ดินเพื่อเกษตรกรรม

หน่วยงานสังกัดกระทรวงเกษตรและสหกรณ์ และหน่วยงานอื่นๆ ที่เกี่ยวข้อง

**2. ความสอดคล้องยุทธศาสตร์/นโยบาย**

2.1 ยุทธศาสตร์ขาติระยะ 20 ปี ยุทธศาสตร์ที่ 4 ด้านการสร้างความเสมอภาคและเท่าเทียมกันทางสังคม2.2 แผนพัฒนาเศรษฐกิจและสังคมแห่งชาติฉบับที่ 12 ยุทธศาสตร์ที่ 2 การสร้างความเป็นธรรมและ

ลดความเหลื่อมล้ำในสังคม

2.3 แผนแม่บท อพ.สธ. ระยะที่ 5 ปีที่ 6 (1 ตุลาคม2559-30 กันยายน 2564)

กรอบการสร้างจิตสำนึก กิจกรรมที่ 7 กิจกรรมสร้างจิตสำนึกในการอนุรักษ์ทรัพยากร

กิจกรรมที่ 8 กิจกรรมพิเศษสนับสนุนการอนุรักษ์พันธุกรรมพืช

2.4 ยุทธศาสตร์การจัดสรรและแผนงานงบประมาณปี 2563

: ยุทธศาสตร์ที่ 4 ด้านการสร้างโอกาสและความเสมอภาคทางสังคม

: แผนงานยุทธศาสตร์เสริมสร้างพลังทางสังคม

**3. หลักการและเหตุผล**

สมเด็จพระเทพรัตนราชสุดาฯ สยามบรมราชกุมารี ทรงมีพระราชดำริเกี่ยวกับการอนุรักษ์พันธุกรรมพืชว่า “การสอนและอบรมให้เด็กให้มีจิตสำนึกอนุรักษ์พันธุกรรมพืชนั้น ควรใช้วิธีการปลูกฝังให้เด็กเห็นความงดงาม ความน่าสนใจ และเกิดปิติที่จะทำการศึกษาและอนุรักษ์พืชพรรณต่อไป การใช้วิธีสอนการอบรมที่ให้เกิดความรู้สึกกลัวว่า ...หากไม่อนุรักษ์แล้วจะเกิดผลเสียเกิดอันตรายแก่ตนเอง จะทำให้เด็กเกิดความเครียด ซึ่งจะเป็นผลเสียแก่ประเทศในระยะยาว”

สำนักงานการปฏิรูปที่ดินเพื่อเกษตรกรรม จึงได้ขอพระราชทานพระราชานุญาต เข้าร่วมสนองพระราชดำริ ตั้งแต่ปี 2555 เป็นต้นมา ภายใต้กรอบแผนแม่บทระยะ 5 ปีที่ 6 (ตุลาคม พ.ศ. 2554- กันยายน พ.ศ. 2559) โดยได้ยกระดับกิจกรรมยุวเกษตรกรในเขตปฏิรูปที่ดินซี่ง ส.ป.ก. ดำเนินการอยู่ นำมาปรับให้สอดคล้องกับแผนแม่บท ในปัจจุบัน ส.ป.ก. ได้สนับสนุนกิจกรรมที่ 7 ในรูปของการจัดทำสวนพฤกษศาสตร์โรงเรียน และกิจกรรมที่ 8 ซึ่งเป็นการสนับสนุนกิจกรรมที่ 1-7 (กิจกรรมปกปักทรัพยากร กิจกรรมสำรวจและรวบรวมทรัพยากร กิจกรรมปลูกรักษาทรัพยากร กิจกรรมอนุรักษ์และใช้ประโยชน์ทรัพยากร กิจกรรมศูนย์ข้อมูลทรัพยากร และกิจกรรมวางแผนทรัพยากร) ในพื้นที่เป้าหมายเฉพาะแห่งที่มีความพร้อม นอกจากนี้ ส.ป.ก. ยึดถือแนวทางการทำงานอย่างมีส่วนร่วมของทุกภาคส่วน เช่น สถาบันการศึกษามหาวิทยาลัยในท้องถิ่น โรงเรียนในเขตปฏิรูปที่ดิน องค์การบริหารส่วนท้องถิ่นต่างๆ ชุมชนที่มีปราชญ์ชาวบ้านและองค์ความรู้และวัฒนธรรมที่โดดเด่น รวมทั้งเกษตรกรที่เป็นผู้ปกครอง ให้มีส่วนร่วมผลักดัน เพื่อร่วมขับเคลื่อน

-2-

โครงการให้ทุกภาคส่วนเห็นความสำคัญของฐานทรัพยากรที่เป็นปัจจัยในการดำรงชีพและการพัฒนาคุณภาพชีวิตตามแนวพระราชดำริเศรษฐกิจพอเพียง

**4. วัตถุประสงค์**

4.1 เพื่อสนองพระราชดำริ สมเด็จพระเทพรัตนราชสุดาฯสยามบรมราชกุมารี

4.2 เพื่ออนุรักษ์พืชพรรณและความหลากหลายทางชีวภาพในเขตปฏิรูปที่ดิน

4.3 เพื่อสำรวจ ศึกษาทรัพยากรธรรมชาติและสิ่งแวดล้อม วัฒนธรรมและภูมิปัญญาท้องถิ่น พัฒนาศักยภาพ

พื้นฐานองค์ความรู้ทางวิทยาการสู่การอนุรักษ์การพัฒนาอย่างยั่งยืนตามแนวเศรษฐกิจพอเพียง

4.4 สนับสนุนโรงเรียนเพื่อปลูกฝังสร้างให้เด็กและเยาวชนมีจิตสำนึกในการอนุรักษ์พันธุกรรมพืช

ทรัพยากรธรรมชาติ วัฒนธรรมและภูมิปัญญาท้องถิ่น(งานสวนพฤกษศาสตร์โรงเรียน/พิพิธภัณฑ์

เกษตรพื้นบ้านและภูมิปัญญาท้องถิ่น)

**5. กลุ่มเป้าหมายดำเนินการ**

โรงเรียนในเขตปฏิรูปที่ดิน จำนวน 203 โรงเรียน

**6. พื้นที่ดำเนินการ**

โรงเรียนในเขตปฏิรูปที่ดิน จำนวน 72 จังหวัด 203 โรงเรียน

**7. หลักเกณฑ์/เงื่อนไข**

**7.1 การคัดเลือกพื้นที่** เป็นโรงเรียนในเขตพื้นที่ปฏิรูปที่ดิน

**8. ขั้นตอนและวิธีการดำเนินงานโครงการ/กิจกรรม**

8.1สำรวจโรงเรียนในเขตปฏิรูปที่ดินที่มีความประสงค์เข้าร่วมโครงการ ร่วมกับ ส.ป.ก. จังหวัด

8.2 ส.ป.ก. จังหวัด ประสานงานร่วมกับโรงเรียนเป้าหมายและชี้แจงแผนงานโครงกร

8.3 สนับสนุนกิจกรรมตามแผนปฏิบัติงาน

1) การฝึกอบรมจัดทำสวนพฤกษศาสตร์

2) การสนับสนุนวัสดุจัดทำสวนพฤกษศาสตร์

3) พัฒนาองค์ความรู้ ชี้แจงแนวทาการดำเนินงานแก่เจ้าหน้าที่ ส.ป.ก./ครู

4) สนับสนุนกิจกรรมพิเศษงานเฉลิมพระเกียรติ

8.4 สนับสนุนการเข้าร่วมประชุมวิชาการ/จัดนิทรรศการโครงการอนุรักษ์พันธุกรรมพืชฯ

8.5 ติดตาม ประเมินผลกิจกรรม

1) จัดทำรายงานผลการดำเนินงานและผลการใช้จ่ายเงินประจำเดือน

2) ติดตามงานโครงการและเก็บข้อมูลโรงเรียน

-3-

8.6 ประชาสัมพันธ์ข้อมูลข่าวสารโครงการ

8.7 จัดกิจกรรมเฉลิมพระเกียรติ (นิทรรศการเฉลิมพระเกียรติ)

8.8 การเผยแพร่ประชาสัมพันธ์งานโครงการตามช่องทางสื่อต่างๆ

8.9 ศึกษาปัจจัยที่ส่งผลกระทบต่อการดำเนินโครงการ

8.10 พัฒนาศักยภาพเจ้าหน้าที่ บุคลากร/เกษตรกร

**9. ตัวชี้วัด**

9.1เชิงประมาณ: เยาวชนในโรงเรียนในเขตปฏิรูปที่ดิน 203 โรงเรียน ได้รับการส่งเสริมตาม

แนวทางพระราชดำริ

9.2 เชิงคุณภาพ: ร้อยละ 80 ของเยาวชนในโรงเรียนในเขตปฏิรูปที่ดินที่ได้รับการส่งเสริมตาม

แนวทางพระราชดำริสามารถนำความรู้ไปปฏิบัติ

**10. งบประมาณ**

7,407,600 บาท

**11. ระยะเวลาดำเนินโครงการ**

1 ตุลาคม 2562 – 30 กันยายน 2563

**12.ประโยชน์ที่คาดว่าจะได้รับ**

12.1 โรงเรียนในโครงการสามารถปลูกฝังสร้างให้เด็กและเยาวชนมีจิตสำนึกในการอนุรักษ์พันธุกรรมพืช

ทรัพยากรธรรมชาติ วัฒนธรรมและภูมิปัญญาท้องถิ่น(งานสวนพฤกษศาสตร์โรงเรียน/พิพิธภัณฑ์

เกษตรพื้นบ้านและภูมิปัญญาท้องถิ่น)

12.2 ส.ป.ก. สามารถเพื่อสำรวจ ศึกษาทรัพยากรธรรมชาติและสิ่งแวดล้อม วัฒนธรรมและภูมิปัญญา

ท้องถิ่น พัฒนาศักยภาพพื้นฐานองค์ความรู้ทางวิทยาการสู่การอนุรักษ์การพัฒนาอย่างยั่งยืน

ตามแนวเศรษฐกิจพอเพียง